**Дадатак 1**

**Гульня “Матэматычная пераклічка”**

*Мэта.* Фарміраваць вылічальныя навыкі, уменне працаваць у камандзе.

 *Змест гульні.* Вучні дзеляцца на дзве каманды. На дошцы запісаны лікавыя выразы. Прадстаўнік першай каманды называе лікавы выраз, а прадстаўнік другой кманды называе лікавы выраз з такім жа адказам. Потым пераклічку працягвае другая каманда. Пажадана, каб адзін лікавы выраз застаўся без пары.

**Дадатак 2**

**Гульня “ Складзем цягнік”**

*Мэта.* Азнаёміць з прыёмам утварэння лікаў шляхам дадавання адзінкі да папярэдняга ліку і аднімання адзінкі ад папярэдняга ліку.

*Змест гульні.* Настаўнік выклікае да дошкі пачаргова вучняў. Кожны з іх, выконваючы ролю вагона, называе свой нумар. Напрыклад, першы вучань кажа: “ Я – першы вагон”. Другі вучань становіцца за першым, кладзе руку яму на плячо і паведамляе пра сябе. Адразу састаўляецца лікавы выраз: “Адзін ды адзін атрымаецца два” . Выходзіць трэці вучань, робіць паведамленне. Вучні складаюць наступны прыклад. Потым вагоны (вучні) адчапляюцца па аднаму. Клас складае лікавыя выразы тыпу: “Тры без аднаго – два”.

Гульню можна правесці з дапамогай нагляднага матэрыялу (намаляваныя вагончыкі рознага колеру).

**Дадатак 3**

**Гульня “Пабудуем дом”**

*Мэта.* Фарміраваць вылічальныя навыкі.

 *Абсталяванне.* Картачкі (“цаглінкі”, “дах”), магніты.

 *Правілы.* Для таго, каб пабудаваць дом, нумар якога 25, мы можам узяць “цаглінкі”, значэнне лікавага выразу якіх роўна 25.

**25**

**5 × 5**

**25 - 0**

**0 ÷ 25**

**40 + 5**

**25 ×0**

**10 + 5**

**30 - 5**

**20 + 3**

**18 - 8**

**Дадатак 4**

**Гульня “Пошук”**

*Мэта.* Замацоўваць уменне знаходзіць невядомыя кампаненты множання і дзялення, фарміраваць вылічальныя навыкі.

 *Абсталяванне.* Картачкі, алоўкі.

 *Апісанне.* Кожнаму вучню даецца картачка. Стрэлкай трэба ўказаць значэнне літары. “Ключ” (правільна выкананае заданне) запісваецца на дошцы, ці з’яўляецца на экране.

 600 : х = 3 3

 х : 2 = 400 100

 х · 5 = 500 800

 900 : х = 300 200

**Дадатак 5**

**Матэматычны фокус**

 *Мэта.* Развіваць вылічальныя навыкі вучняў, здагадлівасць, кемлівасць.

 *Апісанне.* Задумайце адназначны лік. Памножце яго на 3. Паведаміце мне толькі колькасць адзінак здабытку і я адгадаю задуманы лік.

 *Ключ.* Для вызначэння задуманага ліку выкарыстоўваем прызнак дзялімасці на 3. Сума лічбаў здабытку павінна дзяліцца на 3, таму лік дзясяткаў здабытку павінен дапоўніць лічбу адзінак да бліжайшага ліку, які дзеліцца на 3.

 Напрыклад, вучань сказаў, што ў яго лічба адзінак здабытку роўна 8. Значыць, лік дзясяткаў роўны 1, так як 1 + 8 = 9, і задумаў ён 6.

**Дадатак 6**

**Матэматычны дыктант “Вытворчасць Беларусі”**

*Мэта.* Замацоўваць уменне запісваць мнагазначныя лікі.

 *Заданне.* Настаўнік чытае сказ, вучні запісваюць у сшытак лікі, якія сустрэліся ў паведамленні.

 *Змест.* За год у Рэспубліцы Беларусь выпушчана:

* грузавых аўтамабіляў 22 251 штук;
* кандытарскіх вырабаў 131 000 тон;
* тралейбусаў 147 штук;
* аўтобусаў “МАЗ” 978 штук;
* веласіпедаў для дарослых 438 299 штук;
* дзіцячых веласіпедаў 36 520 штук;
* крэслаў-калясак для інвалідаў 532 штукі;
* лодак і катэраў 8 штук;
* трактараў 41 546 шук;
* мінітрактараў 235 штук.

**Дадатак 7**

**Шыфроўка**

 *Мэта.* Замацоўваць веданне табліц множання і дзялення, паслядоўнасці выканання дзеянняў у выразах без дужак.

 *Абсталяванне.* Картачкі з літарамі і лікамі, малюнак барсука.

 *Правілы.* Рашыць лікавы выраз, знайсці картачку з патрэбным адказам. Паставіць значэнні выразаў у парадку ўбывання. Перавярнуць картачкі і прачытаць слова – назву жывёлы.

 *Змест.*  Зараз мы папрацуем над шыфроўкай. Яна дапаможа разгадаць назву жывёлы, якая добра плавае. Голас жывёлы напамінае хруканне, радзей візг. Яна актыўная ноччу, летам нярэдка можа сустракацца і днём.

К 6 · 3 : 2 + 9 · 5 · 0 Б 3 · 9 + 36 : 6

С 6 · 4 + 15 : 3 – 3 · 4 Р 6 · 4 – 36 : 9

А 16 – 3 · 3 + 5 · 5 У 18 : 6 + 35 : 5

Дадатковая інфармацыя. Барсук – сародзіч куніцы. Ён добра прыстасаваны да падземнага вобразу жыцця, да здольнасці капаць складаныя норы і здабываць ежу з глебы. Асноўны корм – насякомыя і іх лічынкі, дажджавыя чарвякі, невялікія грызуны, грыбы, карэнні раслін, ягады, зерне злакаў. Залягае ў спячку з лістапада па сакавік – красавік.

**Дадатак 8**

**Хто хутчэй даляціць да Месяца?**

 *Мэта.* Развіваць вылічальныя навыкі праз уменне выбраць рацыянальны ход рашэння лікавага выразу.

 *Абсталяванне.* Малюнкі Зямлі і Месяца; малюнкі ракет, на якіх запісаны лікавыя выразы.

 *Правілы.* Рашыць лікавы выраз зручным спосабам. Час для выканання задання камандамі абмежаваны.

*Змест.*  На дошцы прымацоўваюцца малюнкі Зямлі і Месяца. Малюнкі ракет з прыкладамі (7 + 5 + 3, 9 + 4 + 2 і г.д.) настаўнік прымацоўвае па ўсёй дошцы. Клас дзеліцца на 2 каманды. Настаўнік і адзін вучань – кантралёры. Пачаргова да дошкі выходзяць вучні (па аднаму ад кожнай каманды). Яны знімаюць па аднаму малюнку ракет, рашаюць лікавы выраз. Калі адказ правільны, кантралёр дазваляе прымацаваць малюнак ракеты побач з малюнкам Месяца. Настаўнік па гадзінніку спыняе гульню і вызначае каманду-пераможца.